Ludovicus, filius comitis Sacrocaesaris, presentes litteras inspecturis salutem in Domino. Noverit universitas vestra quod cum venerabilis vir Bartholomeus abbas et conventus Sancti Benedicti Floriacensis nobis ad solutionem quingentarum librarum turonensium tenerentur pro laudatione quam fecimus de commutatione facta inter dominum Henricum de Soliaco, ex una parte, et dictum abbatem et conventum Sancti Benedicti, ex altera, super ea que dictus Henricus de Soliaco dicebat se habere in villa de Castellione super Ligerim et balliva de Villa Mesmiae, sicut in litteris eorum continetur et nostris similiter die martis post dominicam qua cantatur Isti sunt dies, dictas quingentas libras recepimus, sic eos de dicta pecunia quittavimus et quittamus, et super quittatione perpetua litteras istas in perpetuam memoriam sigilli nostri munimine fecimus roborari. Actum anno Domini millesimo ducentesimo vicesimo quinto, mense aprili.